title: Provedbena uredba Komisije (EU) 2020/1217 оd 25. kolovoza 2020. o odstupanju od Provedbene uredbe (EU) 2019/2072 u vezi s unosom u Uniju prirodno ili umjetno uzgojenih patuljastih biljaka za sadnju Chamaecyparis Spach, Juniperus L. i određenih vrsta roda Pinus L. podrijetlom iz Japana te o stavljanju izvan snage Odluke 2002/887/EZ

text:
                  26.8.2020

                  HR

                  Službeni list Europske unije

                  L 277/6

         PROVEDBENA UREDBA KOMISIJE (EU) 2020/1217
         оd 25. kolovoza 2020.
         o odstupanju od Provedbene uredbe (EU) 2019/2072 u vezi s unosom u Uniju prirodno ili umjetno uzgojenih patuljastih biljaka za sadnju Chamaecyparis Spach, Juniperus L. i određenih vrsta roda Pinus L. podrijetlom iz Japana te o stavljanju izvan snage Odluke 2002/887/EZ
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2016/2031 Europskog parlamenta i Vijeća od 26. listopada 2016. o zaštitnim mjerama protiv organizama štetnih za bilje i o izmjeni uredaba (EU) br. 228/2013, (EU) br. 652/2014 i (EU) br. 1143/2014 Europskog parlamenta i Vijeća te stavljanju izvan snage direktiva Vijeća 69/464/EEZ, 74/647/EEZ, 93/85/EEZ, 98/57/EZ, 2000/29/EZ, 2006/91/EZ i 2007/33/EZ (1), a posebno njezin članak 30. stavak 1., članak 40. stavak 1. i članak 41. stavak 1.,
         budući da:

                     (1)

                     Uredbom (EU) 2016/2031 stavlja se izvan snage i zamjenjuje Direktiva Vijeća 2000/29/EZ (2), a Provedbenom uredbom Komisije (EU) 2019/2072 (3) zamjenjuju se prilozi od I. do V. te direktive.

                     (2)

                     Člankom 7. u vezi s točkom 1. Priloga VI. Provedbenoj uredbi (EU) 2019/2072 zabranjuje se unos u Uniju biljaka za sadnju Chamaecyparis Spach, Juniperus L. i Pinus L., osim plodova i sjemena. Prethodno je ta zabrana bila utvrđena člankom 4. stavkom 1. u vezi s točkom 1. dijela A Priloga III. Direktivi 2000/29/EZ.

                     (3)

                     Odlukom Komisije 2002/887/EZ (4) države članice ovlaštene su predvidjeti odstupanja od članka 4. stavka 1. Direktive 2000/29/EZ s obzirom na zabrane iz točke 1. dijela A Priloga III. toj direktivi za prirodno ili umjetno uzgojene patuljaste biljke Chamaecyparis Spach, Juniperus L. i određene vrste roda Pinus L., osim plodova i sjemena, podrijetlom iz Japana.

                     (4)

                     Japan je 3. kolovoza 2017. podnio zahtjev za proširenje tog ovlaštenja i na prirodno ili umjetno uzgojene biljke patuljastog crnog bora (Pinus thunbergii Parl.) i dostavio je tehničke informacije uz taj zahtjev.

                     (5)

                     U svibnju 2019. Europska agencija za sigurnost hrane (EFSA) dostavila je znanstveno mišljenje kojim se procjenjuju rizici za zdravlje bilja koje predstavlja patuljasti crni bor uvezen iz Japana (5). To se znanstveno mišljenje temeljilo na dostupnim znanstvenim i tehničkim informacijama koje je dostavio Japan i u njemu su izneseni zaključci o vjerojatnosti slobode od štetnih organizama s obzirom na štetne organizme koji bi mogli biti povezani s tom robom ako su ispunjeni određeni uvjeti.

                     (6)

                     Neki relevantni štetni organizmi još nisu uvršteni na popis karantenskih štetnih organizama Unije, ali mogli bi ispuniti kriterije za uvrštavanje na popis te bi stoga trebali biti podložni privremenim mjerama utvrđenima člankom 30. stavkom 1. Uredbe (EU) 2016/2031. Na temelju znanstvenog mišljenja EFSA-e uvjeti za uvoz patuljastih biljaka vrste Pinus thunbergii Parl. iz Japana kojima se osigurava određena razina slobode od štetnih organizama smatraju se prihvatljivima i trebalo bi odobriti odstupanje za njihov unos u Uniju tijekom početnog razdoblja do 31. prosinca 2023. kako bi se te mjere mogle preispitati.

                     (7)

                     U listopadu 2019. Japan je podnio i zahtjev za produljenje odstupanja odobrenog Odlukom 2002/887/EZ za biljke Chamaecyparis Spach, Juniperus L. i određene vrste roda Pinus L. Okolnosti kojima se opravdava odobrenje tog odstupanja u skladu s Odlukom 2002/887/EZ i dalje su primjenjive te su fitosanitarni rizici unosa te robe i dalje niski. Budući da nema novih informacija zbog kojih bi bilo potrebno preispitati određene uvjete iz Odluke, trebalo bi odobriti takvo produljenje odstupanja. Međutim, trebalo bi ažurirati popis relevantnih štetnih organizama za Pinus sp. kako bi se obuhvatile nedavne promjene u taksonomiji i nove znanstvene informacije iz znanstvenog mišljenja EFSA-e.

                     (8)

                     Na takvo bi se odstupanje trebali primjenjivati isti zahtjevi kakvi su utvrđeni u Odluci 2002/887/EZ. Ti bi se zahtjevi trebali primjenjivati ne dovodeći u pitanje Provedbenu uredbu (EU) 2019/2072, a posebno zahtjeve utvrđene u točki 30. Priloga VII. toj uredbi u pogledu unosa u Uniju prirodno ili umjetno uzgojenih patuljastih biljaka za sadnju, osim sjemena.

                     (9)

                     Budući da je Direktiva 2000/29/EZ stavljena izvan snage i zamijenjena Uredbom (EU) 2016/2031, Odluku 2002/887/EZ trebalo bi staviti izvan snage i zamijeniti ovom Uredbom radi jasnoće i pravne usklađenosti.

                     (10)

                     Odstupanje iz ove Uredbe trebalo bi se primjenjivati do 31. prosinca 2023. kako bi ga se moglo preispitati.

                     (11)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Definicija
            Za potrebe ove Uredbe „određene biljke” znači prirodno ili umjetno uzgojene patuljaste biljke za sadnju koje pripadaju sljedećim vrstama:

                        —

                           Chamaecyparis sp. Spach,

                        —

                           Juniperus sp. L.,

                        —

                           Pinus parviflora Sieb. & Zucc. (Pinus pentaphylla Mayr),

                        —

                           Pinus thunbergii Parl.,

                        —

                           Pinus parviflora Sieb. & Zucc. cijepljena na korijen druge vrste Pinus podrijetlom iz Japana, i

                        —

                           Pinus thunbergii Parl. cijepljena na korijen druge vrste Pinus podrijetlom iz Japana.

            Članak 2.
            Odstupanje od zabrane unosa u Uniju određenih biljaka
            Odstupajući od članka 7. i točke 1. Priloga VI. Provedbenoj uredbi (EU) 2019/2072, dopušten je unos određenih biljaka u Uniju ako su usklađene s uvjetima utvrđenima u Prilogu ovoj Uredbi.

            Članak 3.
            Razdoblja primjene odstupanja
            Odstupanje iz članka 2. primjenjuje se na određene biljke uvezene u Uniju u sljedećim razdobljima:

                        (a)

                           Chamaecyparis: od 1. listopada 2020. do 31. prosinca 2023.;

                        (b)

                           Juniperus: od 1. studenoga do 31. ožujka svake godine do 31. prosinca 2023.;

                        (c)

                           Pinus L.: od 1. listopada 2020. do 31. prosinca 2023.

            Članak 4.
            Stavljanje Odluke 2002/887/EZ izvan snage
            Odluka 2002/887/EZ stavlja se izvan snage.

            Članak 5.
            Stupanje na snagu i primjena
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 25. kolovoza 2020.

                  Za Komisiju

                  Predsjednica

               Ursula VON DER LEYEN

            (1)  SL L 317, 23.11.2016., str. 4.

            (2)  Direktiva Vijeća 2000/29/EZ od 8. svibnja 2000. o zaštitnim mjerama protiv unošenja u Zajednicu organizama štetnih za bilje ili biljne proizvode i protiv njihova širenja unutar Zajednice (SL L 169, 10.7.2000., str. 1.).

            (3)  Provedbena uredba Komisije (EU) 2019/2072 od 28. studenoga 2019. o utvrđivanju jedinstvenih uvjeta za provedbu Uredbe (EU) 2016/2031 Europskog parlamenta i Vijeća u pogledu zaštitnih mjera protiv organizama štetnih za bilje te o stavljanju izvan snage Uredbe Komisije (EZ) br. 690/2008 i izmjeni Provedbene uredbe Komisije (EU) 2018/2019 (SL L 319, 10.12.2019., str. 1.).

            (4)  Odluka Komisije 2002/887/EZ od 8. studenoga 2002. o odobravanju odstupanja od određenih odredaba Direktive Vijeća 2000/29/EZ s obzirom na prirodno ili umjetno uzgojene patuljaste biljke Chamaecyparis Spach, Juniperus L. i Pinus L. podrijetlom iz Japana (SL L 309, 12.11.2002., str. 8.).

            (5)  Odbor EFSA-e za zdravlje bilja, 2019. Znanstveno mišljenje o procjeni rizika robe za patuljasti crni bor (Pinus
            thunbergii Parl.) iz Japana. EFSA Journal 2019.; 17(5):5667, str. 184., https://doi.org/10.2903/j.efsa.2019.5667.

            PRILOG
            Uvjeti za unos u Uniju određenih biljaka u skladu s člankom 2.

               1.

                  Ako su određene biljke vrste Pinus parviflora Sieb. & Zucc. ili Pinus thunbergii Parl. cijepljene na korijen druge vrste Pinus, korijen ne smije imati izdanke.

               2.

                  Ukupan broj uvezenih određenih biljaka ne smije premašiti količine koje je država članica uvoznica utvrdila za svaku godinu i o kojima je obavijestila Komisiju i ostale države članice, vodeći pri tome računa o raspoloživim prostorima za izolaciju i karantenskim stanicama.

               3.

                  Prije izvoza u Uniju određene biljke drže se i uzgajaju najmanje dvije uzastopne godine u službeno registriranim rasadnicima koji podliježu režimu nadzora japanske nacionalne organizacije za zaštitu bilja. Godišnji popisi službeno registriranih rasadnika stavljaju se na raspolaganje Komisiji do 31. listopada svake godine. Ti popisi uključuju broj uzgojenih biljaka u svakom od tih rasadnika, ako se smatraju prikladnima za unos u Uniju u skladu s ovom Uredbom.

               4.
               Biljke Juniperus, biljke rodova Chaenomeles Lindl., Crataegus L., Cydonia Mill., Juniperus L., Malus Mill., Photinia Ldl. i Pyrus L., uzgajane posljednje dvije godine prije uvoza u rasadnicima za prirodno ili umjetno uzgojene patuljaste biljke spomenutima u točki 3. i u njihovoj neposrednoj blizini, moraju se službeno pregledati najmanje šest puta godišnje u odgovarajućim vremenskim razmacima radi utvrđivanja prisutnosti relevantnih štetnih organizama. Biljke Chamaecyparis i Pinus, biljke roda Chamaecyparis Spach i roda Pinus L., uzgajane u tim rasadnicima za prirodno ili umjetno uzgojene patuljaste biljke i u njihovoj neposrednoj blizini, moraju se službeno pregledati najmanje šest puta godišnje u odgovarajućim vremenskim razmacima radi utvrđivanja prisutnosti relevantnih štetnih organizama.
               Relevantni su sljedeći štetni organizmi:

                           (a)

                           za biljke Juniperus:

                                       i.

                                          Aschistonyx eppoi Inouye;

                                       ii.

                                          Gymnosporangium asiaticum Miyabe ex Yamada i G. yamadae Miyabe ex Yamada;

                                       iii.

                                          Oligonychus perditus Pritchard et Baker;

                                       iv.

                                          Popillia japonica Newman;

                                       v.

                                       bilo koji drugi karantenski štetni organizam ili štetni organizam na koji se primjenjuju mjere iz članka 30. Uredbe (EU) 2016/2031 za koji nije poznato da se javlja na području Unije;

                           (b)

                           za biljke Chamaecyparis:

                                       i.

                                          Popillia japonica Newman;

                                       ii.

                                       bilo koji drugi karantenski štetni organizam ili štetni organizam na koji se primjenjuju mjere iz članka 30. Uredbe (EU) 2016/2031 za koji nije poznato da se javlja na području Unije;

                           (c)

                           za biljke Pinus parviflora Sieb. & Zucc. (Pinus pentaphylla Mayr):

                                       i.

                                          Bursaphelenchus xylophilus (Steiner et Bührer) Nickle et al.;

                                       ii.

                                          Coleosporium paederiae Dietel ex Hirats. f.;

                                       iii.

                                          Crisicoccus pini (Kuwana);

                                       iv.

                                          Cronartium kurilense (Dietel) Y. Ono

                                       v.

                                          Cronartium
                                          quercuum (Berk.) Miyabe ex Shirai;

                                       vi.

                                          Dendrolimus sibiricus Chetverikov;

                                       vii.

                                          Dendrolimus spectabilis (Butler);

                                       viii.

                                          Dendrolimus superans Butler;

                                       ix.

                                          Monochamus spp. (izvaneuropske populacije);

                                       x.

                                          Pissodes nitidus Roelofs;

                                       xi.

                                          Popillia japonica Newman;

                                       xii.

                                          Pseudocercospora pini‐densiflorae (Hori & Nambu) Deighton;

                                       xiii.

                                          Thecodiplosis japonensis Uchida & Inouye;

                                       xiv.

                                       bilo koji drugi karantenski štetni organizam ili štetni organizam na koji se primjenjuju mjere iz članka 30. Uredbe (EU) 2016/2031 za koji nije poznato da se javlja na području Unije;

                           (d)

                           za biljke Pinus thunbergii Parl.:

                                       i.

                                          Bursaphelenchus xylophilus (Steiner et Bührer) Nickle et al.;

                                       ii.

                                          Coleosporium asterum (Dietel) Sydow & P.Sydow;

                                       iii.

                                          Coleosporium phellodendri Komarov;

                                       iv.

                                          Crisicoccus pini (Kuwana);

                                       v.

                                          Cronartium orientale Kaneko;

                                       vi.

                                          Dendrolimus sibiricus Chetverikov;

                                       vii.

                                          Dendrolimus spectabilis (Butler);

                                       viii.

                                          Dendrolimus superans Butler;

                                       ix.

                                          Dothistroma septosporum (Dorogin) Morelet;

                                       x.

                                          Fusarium circinatum Nirenberg & O’Donnell;

                                       xi.

                                          Monochamus spp. (izvaneuropske populacije);

                                       xii.

                                          Pissodes nitidus Roelofs;

                                       xiii.

                                          Popillia japonica Newman;

                                       xiv.

                                          Pseudocercospora pini‐densiflorae (Hori & Nambu) Deighton;

                                       xv.

                                          Sirex nitobei Mats.;

                                       xvi.

                                          Thecodiplosis japonensis Uchida & Inouye;

                                       xvii.

                                          Urocerus japonicus (F. Sm.);

                                       xviii.

                                       bilo koji drugi karantenski štetni organizam ili štetni organizam na koji se primjenjuju mjere iz članka 30. Uredbe (EU) 2016/2031 za koji nije poznato da se javlja na području Unije.

               5.
               Tijekom inspekcijskih pregleda mora se utvrditi da određene biljke nisu zaražene relevantnim štetnim organizmima navedenima u podtočkama od (a) do (d). Zaražene biljke uklanja nacionalna organizacija za zaštitu bilja ili ih uklanjaju nadležna nacionalna tijela ili specijalizirani subjekti pod službenim nadzorom japanske nacionalne organizacije za zaštitu bilja. Preostale određene biljke djelotvorno se tretiraju i zadržavaju tijekom odgovarajućeg razdoblja te se pregledavaju kako bi se osiguralo da nisu zaražene tim štetnim organizmima.
               Svako otkrivanje relevantnih štetnih organizama utvrđenih u točki 4. službeno se evidentira tijekom inspekcijskih pregleda provedenih u skladu s točkom 4., a evidencija mora biti dostupna Komisiji na zahtjev. Nakon otkrivanja bilo kojeg relevantnog štetnog organizma rasadnik gubi status službenog registriranog rasadnika. Komisiju se odmah obavješćuje o tome. U tom se slučaju registracija može obnoviti najranije sljedeće godine.

               6.
               Određene biljke namijenjene za izvoz u Uniju barem tijekom razdoblja od najmanje dvije uzastopne godine iz točke 3.:

                           (a)

                           moraju se saditi u lončanice koje se polažu na police najmanje 50 cm iznad tla ili na betonske podloge nepropusne za nematode, dobro održavane i bez biljnih ostataka; i

                           (b)

                           ne smiju biti zaražene relevantnim štetnim organizmima tijekom inspekcijskih pregleda iz točke 4.; i

                           (c)

                           ako pripadaju rodu Pinus L. i u slučaju cijepljenja na korijen vrste Pinus, osim Pinus parviflora Sieb. & Zucc. ili Pinus thunbergii Parl., moraju imati podlogu dobivenu iz izvora službeno potvrđenih kao zdrav materijal; i

                           (d)

                           moraju biti prepoznatljivo označene oznakom ili kodom sljedivosti koji je jedinstven za svaku pojedinačnu biljku i prijavljen japanskoj nacionalnoj organizaciji za zaštitu bilja radi lakšeg identificiranja službeno registriranog rasadnika i godine sadnje u lončanice.

               7.

                  Sljedivost određenih biljaka osigurava se od trenutka njihova uklanjanja iz rasadnika do utovara za izvoz pečaćenjem prijevoznih vozila ili na drugi odgovarajući način.

               8.
               Određene biljke i supstrat rasta na koji prianjaju ili koji im je pridružen („materijal”) prati fitosanitarni certifikat koji izdaje japanska nacionalna organizacija za zaštitu bilja i kojim se potvrđuje usklađenost sa zahtjevima utvrđenima u točkama od 1. do 7. ove Provedbene uredbe i u točki 30. Priloga VII. Uredbi (EU) 2019/2072.
               U certifikatu se navodi sljedeće:

                           (a)

                           naziv ili nazivi službeno registriranog rasadnika ili službeno registriranih rasadnika;

                           (b)

                           oznake ili kodovi sljedivosti iz točke 6. podtočke (d), ako omogućuju identifikaciju registriranog rasadnika i godinu sadnje u lončanice;

                           (c)

                           specifikacija posljednjeg tretiranja prije otpreme;

                           (d)

                           u rubrici „Dopunska izjava” izjava „Ova pošiljka ispunjava uvjete utvrđene u Provedbenoj uredbi Komisije (EU) 2020/1217”.

               9.
               Subjekt zadužen za pošiljku ispunjava i podnosi relevantni dio zajedničkog zdravstvenog ulaznog dokumenta (ZZUD) u sustav IMSOC i navodi barem sljedeće informacije u vezi sa svakom pošiljkom određenih biljaka:

                           (a)

                           vrsta materijala;

                           (b)

                           količina materijala;

                           (c)

                           deklarirani datum uvoza;

                           (d)

                           službeno odobreno mjesto na kojem će se određene biljke zadržati po ulasku iz točke 10.

                     Države članice prije unošenja službeno obavještavaju uvoznike o uvjetima utvrđenima u točkama od 1. do 12.

               10.
               Materijal prije puštanja u promet podliježe službenom zadržavanju po ulasku u prostoru za izolaciju ili karantenskoj stanici:

                           (a)

                           tijekom razdoblja od najmanje tri mjeseca aktivnog rasta za biljke Pinus i Chamaecyparis; i

                           (b)

                           tijekom razdoblja od 1. travnja do 30. lipnja svake godine za biljke Juniperus.

                     Tijekom tog razdoblja zadržavanja po ulasku mora se utvrditi da materijal nije zaražen nijednim relevantnim štetnim organizmom navedenim u točki 4. Nadležno tijelo ili specijalizirani subjekti pridaju posebnu pozornost očuvanju oznake ili koda sljedivosti iz točke 6. podtočke (d) za svaku biljku.

               11.

                  Svaku seriju koja sadržava materijal za koji se tijekom razdoblja zadržavanja po ulasku iz točke 10. utvrdi da je zaražen relevantnim štetnim organizmima odmah uništava nadležno tijelo ili specijalizirani subjekt pod službenim nadzorom nadležnog tijela.

               12.

                  Države članice obavješćuju Komisiju i druge države članice o svakoj zarazi relevantnim štetnim organizmima koja se potvrdi tijekom razdoblja zadržavanja po ulasku iz točke 10. U tom slučaju relevantni rasadnik iz Japana gubi status službenog registriranog rasadnika. Komisija o tome odmah obavješćuje Japan.


title: Provedbena uredba Komisije (EU) 2020/1218 оd 25. kolovoza 2020. o određivanju uvoznih carina za sektor žitarica primjenjivih od 26. kolovoza 2020.

text:
                  26.8.2020

                  HR

                  Službeni list Europske unije

                  L 277/12

         PROVEDBENA UREDBA KOMISIJE (EU) 2020/1218
         оd 25. kolovoza 2020.
         o određivanju uvoznih carina za sektor žitarica primjenjivih od 26. kolovoza 2020.
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 183.,
         budući da:

                     (1)

                     Člankom 1. stavkom 1. Uredbe Komisije (EU) br. 642/2010 (2) propisano je da je uvozna carina na proizvode obuhvaćene oznakama KN 1001 11 00, 1001 19 00, ex 1001 91 20 [sjeme obične pšenice], ex 1001 99 00 [obična pšenica visoke kakvoće osim za sjetvu], 1002 10 00, 1002 90 00, 1005 10 90, 1005 90 00, 1007 10 90 i 1007 90 00 jednaka interventnoj cijeni koja vrijedi za te proizvode pri uvozu, uvećanoj za 55 % te umanjenoj za uvoznu cijenu CIF koja se primjenjuje na predmetnu pošiljku. Međutim, ta carina ne smije biti veća od stope carine u Zajedničkoj carinskoj tarifi.

                     (2)

                     Člankom 1. stavkom 2. Uredbe (EU) br. 642/2010 propisano je da se za izračun uvozne carine iz stavka 1. tog članka za proizvode iz tog stavka redovito utvrđuju reprezentativne uvozne cijene CIF.

                     (3)

                     U skladu s člankom 2. stavkom 1. Uredbe (EU) br. 642/2010 uvozna cijena koja se koristi za izračunavanje uvozne carine za proizvode iz članka 1. stavka 1. navedene Uredbe jest dnevna reprezentativna uvozna cijena CIF koja se određuje na način predviđen u članku 5. navedene Uredbe.

                     (4)

                     Od 21. rujna 2017. uvozna carina na proizvode podrijetlom iz Kanade i obuhvaćene oznakama KN 1001 11 00, 1001 19 00, ex 1001 99 00 (obična pšenica visoke kakvoće osim za sjetvu), 1002 10 00 i 1002 90 00 izračunava se u skladu s člankom 2. stavkom 5. Uredbe (EU) br. 642/2010.

                     (5)

                     Potrebno je odrediti uvozne carine za razdoblje od 26. kolovoza 2020. koje će se primjenjivati do određivanja i stupanja na snagu novih uvoznih carina.

                     (6)

                     U skladu s člankom 2. stavkom 2. Uredbe (EU) br. 642/2010 ova Uredba trebala bi stupiti na snagu na dan objave,

               DONIJELA JE OVU UREDBU:

            Članak 1.
            Od 26. kolovoza 2020. uvozne carine za sektor žitarica navedene u članku 1. stavku 1. Uredbe (EU) br. 642/2010 jesu uvozne carine određene u Prilogu I. ovoj Uredbi na temelju informacija sadržanih u Prilogu II. ovoj Uredbi.

            Članak 2.
            Ova Uredba stupa na snagu na dan objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 25. kolovoza 2020.

                  Za Komisiju,

                  u ime predsjednice,

               Wolfgang BURTSCHER

                  Glavni direktor

                  Glavna uprava za poljoprivredu i ruralni razvoj

            (1)  SL L 347, 20.12.2013., str. 671.

            (2)  Uredba Komisije (EU) br. 642/2010 od 20. srpnja 2010. o pravilima za primjenu Uredbe Vijeća (EZ) br. 1234/2007 u pogledu uvoznih carina za sektor žitarica (SL L 187, 21.7.2010., str. 5.).

            PRILOG I.

               Uvozne carine za proizvode iz članka 1. stavka 1. Uredbe (EU) br. 642/2010 koje se primjenjuju od 26. kolovoza 2020.

                        Oznaka KN

                        Opis robe

                        Uvozne carine (1)
                            (2)

                        (EUR/t)

                        1001 11 00

                        Sjeme tvrde PŠENICE

                        0,00

                        1001 19 00

                        Tvrda PŠENICA visoke kvalitete, osim za sjetvu

                        0,00

                        srednje kvalitete, osim za sjetvu

                        0,00

                        niske kvalitete, osim za sjetvu

                        0,00

                        ex 1001 91 20

                        Sjeme obične PŠENICE

                        0,00

                        ex 1001 99 00

                        Obična PŠENICA visoke kvalitete, osim za sjetvu

                        0,00

                        1002 10 00

                        Sjeme RAŽI

                        0,26

                        1002 90 00

                        RAŽ, osim za sjetvu

                        0,26

                        1005 10 90

                        KUKURUZ za sjetvu, osim hibrida

                        0,26

                        1005 90 00

                        KUKURUZ, osim za sjetvu (3)

                        0,26

                        1007 10 90

                        SIRAK u zrnu, osim hibrida za sjetvu

                        0,26

                        1007 90 00

                        SIRAK u zrnu, osim za sjetvu

                        0,26

               (1)  Uvozniku se u skladu s člankom 2. stavkom 4. Uredbe (EU) br. 642/2010 može smanjiti carina za:

                        —

                        3 EUR po toni ako se luka iskrcaja nalazi na Sredozemlju (iza Gibraltarskih vrata) ili na Crnom moru i ako roba u Uniju stiže preko Atlantskog oceana ili Sueskog kanala,

                        —

                        2 EUR po toni ako se luka iskrcaja nalazi u Danskoj, Estoniji, Irskoj, Latviji, Litvi, Poljskoj, Finskoj, Švedskoj, Ujedinjenoj Kraljevini ili na atlantskoj obali Iberijskog poluotoka i ako roba u Uniju stiže preko Atlantskog oceana.

               (2)  Carina na proizvode podrijetlom iz Kanade i obuhvaćene oznakama KN 1001 11 00, 1001 19 00, ex 1001 99 00 (obična pšenica visoke kakvoće osim za sjetvu), 1002 10 00 i 1002 90 00 izračunava se u skladu s člankom 2. stavkom 5. Uredbe (EU) br. 642/2010.

               (3)  Uvoznik može koristiti paušalno smanjenje od 24 EUR po toni ako su ispunjeni uvjeti utvrđeni u članku 3. Uredbe (EU) br. 642/2010.

            PRILOG II.

               Čimbenici za izračunavanje carina utvrđenih u Prilogu I.

               1.
               Prosječne vrijednosti za referentno razdoblje iz članka 2. stavka 2. Uredbe (EU) br. 642/2010:

                           (EUR/t)

                           Obična pšenica (1)

                           Kukuruz

                           Burza

                           Minneapolis

                           Chicago

                           Kotacija

                           170,313

                           107,831

                           Premija za Meksički zaljev

                           -

                           28,305

                           Premija za Velika jezera

                           27,766

                           -

               2.
               Prosječne vrijednosti za referentno razdoblje iz članka 2. stavka 2. Uredbe (EU) br. 642/2010:

                           Troškovi vozarine: Meksički zaljev – Rotterdam:

                           20,636

                           Troškovi vozarine: Velika jezera – Rotterdam:

                           40,744

               (1)  Premija od 14 EUR/t uključena (članak 5. stavak 3. Uredbe (EU) br. 642/2010).


title: Provedbena uredba Komisije (EU) 2020/1221 оd 26. kolovoza 2020. o određivanju uvoznih carina za sektor žitarica primjenjivih od 27. kolovoza 2020.

text:
                  27.8.2020

                  HR

                  Službeni list Europske unije

                  L 279/1

         PROVEDBENA UREDBA KOMISIJE (EU) 2020/1221
         оd 26. kolovoza 2020.
         o određivanju uvoznih carina za sektor žitarica primjenjivih od 27. kolovoza 2020.
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 183.,
         budući da:

                     (1)

                     Člankom 1. stavkom 1. Uredbe Komisije (EU) br. 642/2010 (2) propisuje se da je uvozna carina na proizvode obuhvaćene oznakama KN 1001 11 00, 1001 19 00, ex 1001 91 20 [sjeme obične pšenice], ex 1001 99 00 [obična pšenica visoke kakvoće osim za sjetvu], 1002 10 00, 1002 90 00, 1005 10 90, 1005 90 00, 1007 10 90 i 1007 90 00 jednaka interventnoj cijeni koja vrijedi za te proizvode pri uvozu, uvećanoj za 55 % te umanjenoj za uvoznu cijenu CIF koja se primjenjuje na predmetnu pošiljku. Međutim, ta carina ne smije biti veća od stope carine u Zajedničkoj carinskoj tarifi.

                     (2)

                     Člankom 1. stavkom 2. Uredbe (EU) br. 642/2010 propisano je da se za izračun uvozne carine iz stavka 1. tog članka za proizvode iz tog stavka redovito utvrđuju reprezentativne uvozne cijene CIF.

                     (3)

                     U skladu s člankom 2. stavkom 1. Uredbe (EU) br. 642/2010 uvozna cijena koja se koristi za izračunavanje uvozne carine za proizvode iz članka 1. stavka 1. navedene uredbe jest dnevna reprezentativna uvozna cijena CIF koja se određuje na način predviđen u članku 5. navedene uredbe.

                     (4)

                     Od 21. rujna 2017. uvozna carina na proizvode podrijetlom iz Kanade i obuhvaćene oznakama KN 1001 11 00, 1001 19 00, ex 1001 99 00 (obična pšenica visoke kakvoće osim za sjetvu), 1002 10 00 i 1002 90 00 izračunava se u skladu s člankom 2. stavkom 5. Uredbe (EU) br. 642/2010.

                     (5)

                     Potrebno je odrediti uvozne carine za razdoblje od 27. kolovoza 2020. koje će se primjenjivati do određivanja i stupanja na snagu novih uvoznih carina.

                     (6)

                     U skladu s člankom 2. stavkom 2. Uredbe (EU) br. 642/2010 ova Uredba trebala bi stupiti na snagu na dan objave,

               DONIJELA JE OVU UREDBU:

            Članak 1.
            Od 27. kolovoza 2020. uvozne carine za sektor žitarica navedene u članku 1. stavku 1. Uredbe (EU) br. 642/2010 jesu uvozne carine određene u Prilogu I. ovoj Uredbi na temelju informacija sadržanih u Prilogu II ovoj Uredbi.

            Članak 2.
            Ova Uredba stupa na snagu na dan objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 26. kolovoza 2020.

                  Za Komisiju

                  u ime predsjednice,

               Wolfgang BURTSCHER

                  Glavni director

                  Glavna uprava za poljoprivredu i ruralni razvoj

            (1)  SL L 347, 20.12.2013., str. 671.

            (2)  Uredba Komisije (EU) br. 642/2010 od 20. srpnja 2010. o pravilima za primjenu Uredbe Vijeća (EZ) br. 1234/2007 u pogledu uvoznih carina za sektor žitarica (SL L 187, 21.7.2010., str. 5.).

            PRILOG I.

               Uvozne carine za proizvode iz članka 1. stavka 1. Uredbe (EU) br. 642/2010 koje se primjenjuju od 27. KOLOVOZA 2020.

                        Oznaka KN

                        Opis proizvoda

                        Uvozne carine  (1)
                            (2)

                        (EUR/t)

                        1001 11 00

                        Sjeme tvrde PŠENICE

                        0,00

                        1001 19 00

                        Tvrda PŠENICA visoke kvalitete, osim za sjetvu

                        0,00

                        srednje kvalitete, osim za sjetvu

                        0,00

                        niske kvalitete, osim za sjetvu

                        0,00

                        ex 1001 91 20

                        Sjeme obične PŠENICE

                        0,00

                        ex 1001 99 00

                        Obična PŠENICA visoke kvalitete, osim za sjetvu

                        0,00

                        1002 10 00

                        Sjeme RAŽI

                        0,00

                        1002 90 00

                        RAŽ, osim za sjetvu

                        0,00

                        1005 10 90

                        KUKURUZ za sjetvu, osim hibrida

                        0,00

                        1005 90 00

                        KUKURUZ, osim za sjetvu (3)

                        0,00

                        1007 10 90

                        SIRAK u zrnu, osim hibrida za sjetvu

                        0,00

                        1007 90 00

                        SIRAK u zrnu, osim za sjetvu

                        0,00

               (1)  Uvozniku se u skladu s člankom 2. stavkom 4. Uredbe (EU) br. 642/2010 može smanjiti carina za:

                        —

                        3 EUR po toni ako se luka iskrcaja nalazi na Sredozemlju (iza Gibraltarskih vrata) ili na Crnom moru i ako roba u Uniju stiže preko Atlantskog oceana ili Sueskog kanala,

                        —

                        2 EUR po toni ako se luka iskrcaja nalazi u Danskoj, Estoniji, Irskoj, Latviji, Litvi, Poljskoj, Finskoj, Švedskoj, Ujedinjenoj Kraljevini ili na atlantskoj obali Iberijskog poluotoka i ako roba u Uniju stiže preko Atlantskog oceana.

               (2)  Carina na proizvode podrijetlom iz Kanade i obuhvaćene oznakama KN 1001 11 00, 1001 19 00, ex 1001 99 00 (obična pšenica visoke kakvoće osim za sjetvu), 1002 10 00 i 1002 90 00 izračunava se u skladu s člankom 2. stavkom 5. Uredbe (EU) br. 642/2010.

               (3)  Uvoznik može koristiti paušalno smanjenje od 24 EUR po toni ako su ispunjeni uvjeti utvrđeni u članku 3. Uredbe (EU) br. 642/2010.

            PRILOG II.

               Čimbenici za izračunavanje carina utvrđenih u Prilogu I.

               1.
               Prosječne vrijednosti za referentno razdoblje iz članka 2. stavka 2. Uredbe (EU) br. 642/2010:

                           (EUR/t)

                           Obična pšenica (1)

                           Kukuruz

                           Burza

                           Minneapolis

                           Chicago

                           Kotacija

                           171,012

                           108,779

                           Premija za Meksički zaljev

                           -

                           28,281

                           Premija za Velika jezera

                           28,148

                           -

               2.
               Prosječne vrijednosti za referentno razdoblje iz članka 2. stavka 2. Uredbe (EU) br. 642/2010:

                           Troškovi vozarine: Meksički zaljev – Rotterdam:

                           20,631

                           Troškovi vozarine: Velika jezera – Rotterdam:

                           40,839

               (1)  Premija od 14 EUR/t uključena (članak 5. stavak 3. Uredbe (EU) br. 642/2010).


title: Provedbena uredba Komisije (EU) 2020/1263 оd 10. rujna 2020. o odobravanju aktivne tvari natrijev hidrogenkarbonat kao tvari niskog rizika u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Provedbene uredbe Komisije (EU) br. 540/2011 (Tekst značajan za EGP)

text:
                  11.9.2020

                  HR

                  Službeni list Europske unije

                  L 297/1

         PROVEDBENA UREDBA KOMISIJE (EU) 2020/1263
         оd 10. rujna 2020.
         o odobravanju aktivne tvari natrijev hidrogenkarbonat kao tvari niskog rizika u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Provedbene uredbe Komisije (EU) br. 540/2011
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 22. stavak 1. u vezi s člankom 13. stavkom 2.,
         budući da:

                     (1)

                     U skladu s člankom 7. stavkom 1. Uredbe (EZ) br. 1107/2009 Austrija je 18. ožujka 2016. od društva BIOFA AG zaprimila zahtjev za odobrenje aktivne tvari natrijev hidrogenkarbonat. Komisija je 21. siječnja 2020. obaviještena o prijenosu prava podnositelja zahtjeva/korisnika s društva Biofa AG na društvo SCC Legal GmbH.

                     (2)

                     U skladu s člankom 9. stavkom 3. Uredbe (EZ) br. 1107/2009 Austrija je, kao država članica izvjestiteljica, 26. travnja 2016. obavijestila podnositelja zahtjeva, ostale države članice, Komisiju i Europsku agenciju za sigurnost hrane (dalje u tekstu „Agencija”) o prihvatljivosti zahtjeva.

                     (3)

                     Država članica izvjestiteljica 7. rujna 2017. Komisiji je dostavila nacrt izvješća o pregledu, uz kopiju Agenciji, u kojem je ocijenila može li se pretpostaviti da ta aktivna tvar ispunjava mjerila za odobravanje predviđena u članku 4. Uredbe (EZ) br. 1107/2009.

                     (4)

                     Agencija je postupila u skladu s člankom 12. stavkom 1. Uredbe (EZ) br. 1107/2009. U skladu s člankom 12. stavkom 3. te uredbe zatražila je da podnositelj zahtjeva državama članicama, Komisiji i Agenciji dostavi dodatne informacije. Procjena dodatnih informacija koju je sastavila država članica izvjestiteljica dostavljena je Agenciji u obliku ažuriranog nacrta izvješća o pregledu u lipnju 2018.

                     (5)

                     Agencija je 17. kolovoza 2018. podnositelju zahtjeva, državama članicama i Komisiji dostavila zaključak (2) o tome može li se pretpostaviti da aktivna tvar natrijev hidrogenkarbonat ispunjava mjerila za odobravanje predviđena u članku 4. Uredbe (EZ) br. 1107/2009. Agencija je svoj zaključak stavila na raspolaganje javnosti.

                     (6)

                     Komisija je 24. i 25. siječnja 2019. Stalnom odboru za bilje, životinje, hranu i hranu za životinje predstavila izvješće o pregledu za natrijev hidrogenkarbonat kojim se predviđa odobrenje natrijeva hidrogenkarbonata.

                     (7)

                     Podnositelju zahtjeva omogućeno je podnošenje primjedbi na izvješće o pregledu.

                     (8)

                     Za jednu ili više reprezentativnih uporaba najmanje jednog sredstva za zaštitu bilja koje sadržava tu aktivnu tvar, a posebno za uporabe koje su ispitane i detaljno opisane u izvješću o pregledu, utvrđeno je da su mjerila za odobravanje predviđena člankom 4. Uredbe (EZ) br. 1107/2009 ispunjena.

                     (9)

                     Nadalje, Komisija smatra da je natrijev hidrogenkarbonat aktivna tvar niskog rizika u skladu s člankom 22. Uredbe (EZ) br. 1107/2009. Natrijev hidrogenkarbonat nije tvar koja izaziva zabrinutost te ispunjava uvjete iz točke 5. Priloga II. Uredbi (EZ) br. 1107/2009.

                     (10)

                     Stoga je primjereno odobriti natrijev hidrogenkarbonat kao tvar niskog rizika.

                     (11)

                     U skladu s člankom 13. stavkom 2. Uredbe (EZ) br. 1107/2009 u vezi s njezinim člankom 6. te s obzirom na postojeće znanstvene i tehničke spoznaje, potrebno je utvrditi određene uvjete.

                     (12)

                     U skladu s člankom 13. stavkom 4. Uredbe (EZ) br. 1107/2009 trebalo bi na odgovarajući način izmijeniti Provedbenu uredbu Komisije (EU) br. 540/2011 (3).

                     (13)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Odobrenje aktivne tvari
            Aktivna tvar natrijev hidrogenkarbonat, kako je navedena u Prilogu I., odobrava se u skladu s uvjetima utvrđenima u tom prilogu.

            Članak 2.
            Izmjene Provedbene uredbe (EU) br. 540/2011
            Provedbena uredba (EU) br. 540/2011 mijenja se u skladu s Prilogom II. ovoj Uredbi.

            Članak 3.
            Stupanje na snagu
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 10. rujna 2020.

                  Za Komisiju

                  Predsjednica

               Ursula VON DER LEYEN

            (1)  SL L 309, 24.11.2009., str. 1.

            (2)  EFSA Journal 2018.;16(9):5407

            (3)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).

            PRILOG I.

                        Uobičajeni naziv, identifikacijski brojevi

                        Kemijski naziv prema IUPAC-u

                        Čistoća (1)

                        Datum odobrenja

                        Prestanak odobrenja

                        Posebne odredbe

                        Natrijev hidrogenkarbonat
                        CAS br.: 144-55-8

                        Natrijev hidrogenkarbonat

                        ≥ 990 g/kg
                        arsen ≤ 3 mg/kg
                        olovo ≤ 2 mg/kg
                        živa ≤ 1 mg/kg

                        1. listopada 2020.

                        1. listopada 2035.

                        Za provedbu jedinstvenih načela iz članka 29. stavka 6. Uredbe (EZ) br. 1107/2009 uzimaju se u obzir zaključci izvješća o pregledu za natrijev hidrogenkarbonat, a posebice njegovi dodaci I. i II.

               (1)  Dodatni podaci o identifikaciji i specifikaciji aktivne tvari dostupni su u izvješću o pregledu.

            PRILOG II.
            U dijelu D Priloga Provedbenoj uredbi (EU) br. 540/2011 dodaje se sljedeći unos:

                        Uobičajeni naziv, identifikacijski brojevi

                        Kemijski naziv prema IUPAC-u

                        Čistoća (1)

                        Datum odobrenja

                        Prestanak odobrenja

                        Posebne odredbe

                        „24

                        Natrijev hidrogenkarbonat
                        CAS br.: 144-55-8

                        Natrijev hidrogenkarbonat

                        ≥ 990 g/kg
                        arsen ≤ 3 mg/kg
                        olovo ≤ 2 mg/kg
                        živa ≤ 1 mg/kg

                        1. listopada 2020.

                        1. listopada 2035.

                        Za provedbu jedinstvenih načela iz članka 29. stavka 6. Uredbe (EZ) br. 1107/2009 uzimaju se u obzir zaključci izvješća o pregledu za natrijev hidrogenkarbonat, a posebice njegovi dodaci I. i II.”

               (1)  Dodatni podaci o identifikaciji i specifikaciji aktivne tvari dostupni su u izvješću o pregledu.